Gustav Bergman

| Mitalit | Mitalit | Mitalit |  |
| --- | --- | --- | --- |
|  Gustav Bergman Tšekin maailmancupissa 2023. |  Gustav Bergman Tšekin maailmancupissa 2023. |  Gustav Bergman Tšekin maailmancupissa 2023. |  |
Maa:   Ruotsi
Miesten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Trentino 2014 | viesti |  |
|  Kultaa | Sarpsborg 2019 | viesti |  |
|  Kultaa | Doksy 2021 | sprinttiviesti |  |
|  Kultaa | Doksy 2021 | viesti |  |
|  Kultaa | Trekantområdet 2022 | sprinttiviesti |  |
|  Hopeaa | Sotkamo 2013 | viesti |  |
|  Hopeaa | Sarpsborg 2019 | keskimatka |  |
|  Hopeaa | Doksy 2021 | keskimatka |  |
|  Hopeaa | Trekantområdet 2022 | sprintti |  |
|  Pronssia | Sotkamo 2013 | keskimatka |  |
|  Pronssia | Strömstad 2016 | viesti |  |
|  Pronssia | Strömstad 2016 | sprinttiviesti |  |
|  Pronssia | Tartto 2017 | viesti |  |
|  Pronssia | Flims Flaax 2023 | viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Palmela 2014 | viesti |  |
|  Hopeaa | Jeseník 2016 | sprintti |  |
|  Hopeaa | Jeseník 2016 | keskimatka |  |
|  Hopeaa | Neuchâtel 2021 | sprinttiviesti |  |
|  Pronssia | Neuchâtel 2021 | sprintti |  |
|  Pronssia | Rakvere 2022 | viesti |  |
Gustav Bergman (s. 4. joulukuuta 1990) on ruotsalainen suunnistuksen maailman- ja Euroopan-mestari, joka edustaa seuratasolla ruotsalaista OK Ravinenia.
Bergman voitti pitkällä matkalla ja viestissä nuorten maailmanmestaruudet vuonna 2009. Seuraavan vuoden nuorten MM-kisoissa hän suunnisti hopeaa voittaneessa viestijoukkueessa. Bergman pääsi ensimmäistä kertaa aikuisten arvokisoihin Falunin vuoden 2012 EM-kilpailuissa, joissa hän oli keskimatkalla viides ja pitkällä matkalla 27:s. Saman vuoden MM-kilpailuissa Lausannessa ruotsalainen oli kahdeksas keskimatkalla. Vuokatin MM-kilpailut 2013 Bergman avasi sprintin 17. sijalla ja pääsi mitaleille keskimatkan pronssillaan sekä viestissä hopeaa tuoneen joukkueen ankkurina.
Arvokisavoittajaksi Bergman nousi vuonna 2014, kun Ruotsi voitti miesten viestin sekä EM- että MM-kisoissa. Henkilökohtaisella keskimatkalla Bergman oli neljästoista EM- ja yhdeksäs MM-kilpailuissa. Vuoden 2015 MM-kilpailuissa Bergmanin parhaat saavutukset olivat viestin seitsemäs ja pitkän matkan kahdeksas sija. Vuoden 2016 EM-kilpailuissa hän saavutti hopeaa sprintissä ja keskimatkalla. Saman vuoden MM-kilpailuissa saaliina oli pronssia viestissä ja sprinttiviestissä sekä seitsemäs sija keskimatkalla ja 23. sija pitkällä matkalla. Vuoden 2017 MM-kilpailuissa Bergman kuului jälleen viestin pronssijoukkueeseen ja päätyi keskimatkalla kuudenneksi. Vuoden 2018 EM-kilpailuissa hän oli kymmenes sprintissä ja saman vuoden MM-kilpailuissa parhaimmillaan viides pitkällä matkalla. Vuonna 2019 Bergman voitti MM-kilpailuissa viestin ja oli keskimatkalla toinen. Vuonna 2021 Bergman oli EM-kilpailuissa mukana toiseksi tulleessa Ruotsin sprinttiviestijoukkueessa ja oli sprintissä jaetulla kolmannella sijalla. Vuoden 2021 MM-kilpailuissa Bergman voitti sprinttiviestin ja viestin maailmanmestaruuden.   Keskimatkalla hän saavutti hopeaa.  Vuoden 2022 MM-kilpailuissa Bergman oli sprintissä toinen. Lisäksi hän oli mukana Ruotsin voittaneessa sprinttiviestijoukkueessa. Viron EM-kilpailuissa 2022 Bergman oli keskimatkalla kolmas. Flims Flaaxin MM-kilpailuissa 2023 Bergman saavutti pronssia Ruotsin viestijoukkueessa.
O-ringen-rastiviikon Bergman on voittanut vuonna 2022.
Gustav Bergmanin vaimo on suunnistuksen moninkertainen arvokisavoittaja Helena Bergman, omaa sukua Jansson.